વડોદરામાં પત્રકારોની સાથે વાતચીતમાં શરદ યાદવે જણાવ્યું હતુ કે, દેશના રાષ્ટ્રપતિની ચૂંટણી આવી રહી છે, ત્યારે વિવિધ પક્ષોને એકઠા કરીને ભાજપનો મુકાબલો કરવાની વ્યૂહરચના ઘડવા તરફ અમે જઇ રહ્યા છીએ. જેના ભાગરૂપે વિવિધ સ્તર પર વાતચીત ચાલી રહી છે. આ જ ફોર્મ્યૂલા પર ગુજરાતમાં પણ ચૂંટણી લડાય તેવી આમ તો ઇચ્છા છે. જો કે, હાલમાં અમે એનસીપીની સાથે ભેગા મળીને ગુજરાતમાં ચૂંટણી લડીશુ તે નિશ્ચિત છે. આ અંગેની રાજ્યકક્ષાએ કવાયત ચાલી રહી છે. અગાઉ તમામ એક થઇને લડ્યા છે, મુકાબલો કર્યો છે ત્યારે પરિણામ મળ્યુ છે.